किसान जागरूक, रबी में धान की खेती 300 हे. तक बढ़ी
धान की खेती में बस्तर के किसानाें की रूचि बढ़ने लगी है। खरीफ सीजन में यहां के किसानों ने 1 लाख 15 हजार हेक्टेयर रकबे में धान की खेती की थी। वहीं रबी में इसका रकबा 557 हेक्टेयर तक पहुंच गया है जो पिछले साल से 300 हेक्टेयर अधिक है।
पिछले साल बस्तर के किसानों ने रबी सीजन में 257 हेक्टेयर में ही धान की खेती की थी। कोसारटेडा जलाशय के सहारे खेती करने वाले किसान जगबंधु और बलीराम ने बताया कि धान की खेती में हो रहे फायदे को देखते हुए उन्होंने इस साल साल 8 एकड़ में धान की खेती की है। कृषि अधिकारियों की समझाइश पर उन्होंने इस साल धान की खेती शुरू की है। । इसके अलावा बकावंड और तोकापाल ब्लाक के किसानों ने बताया कि वे इस साल नदी और नाले के किनारे पड़ी जमीन का उपयोग धान की खेती के लिए कर रहे हैं जिसका फायदा उन्हें आने वाले समय में मिलेगा।
नुकसान नहीं होगा
उपसंचालक कृषि कपिल देव दीपक ने बताया कि इस साल रबी में धान के रकबे में बढ़ोतरी हुई है। किसान अब खेती को लेकर जागरूक हो रहे हैं। नमी वाले जगहों में धान की खेती का फायदा उन्हें मिलेगा।
250 हेक्टेयर केवल बस्तर ब्लाक में
रबी सीजन में धान की खेती करने वाले किसानों में सबसे अधिक बस्तर ब्लाक के हैं। इस ब्लाक में इस साल 250 हेक्टेयर में धान की खेती की जा रही है। जगदलपुर, तोकापाल और बकावंड ब्लाक में यह रकबा 50- 80 हेक्टेयर के बीच है। आरएईओ आरपी शुक्ला ने बताया कि नदी, तालाब और कोसारटेडा जलाशय के आस पास खेती करने वाले किसानों को समझाइश दी गई थी। जिसके बाद किसान धान की खेती शुरू किए हैं।
hin_Deva hin_Deva hin_Deva hin_Deva hin_Deva hin_Deva hin_Deva